Mitu pilti ma pean joonistama, et ma telekat vaatama võiksin minna?
Täpselt niimoodi küsis Ketlin kui ma ta ühel õhtul arvuti tagant ära ajasin. Ma talle ikka räägin, et peale teleka ja arvuti tuleb teha ka palju muud ja ta noogutab ja toodab hämmastavates kogustes pilte. Joonistamine on raudselt tema üks lemmiktegevusi ja kaarte saavad siin meil kõik pereliikmed kõigiks võimalikeks ja võimatuteks elujuhtumisteks.
põhiline teema on meie pere…
eriti meie Kallega
uus asi on tal nüüd pilt valmis joonistada ja siis välja lõigata
see on hobune
neid külgvaates inimesi nägin ma eile esimest korda.
lugeda ja kirjutada oskab ta ka. Isegi kirjatähti. Raamatuid veel ei loe, aga kõikvõimalikke silte ja lühikesi lauseid küll. Ükspäev võttis dvd-de hunniku ette ja kirjutas seal pealkirju maha. Pealkirjad enamused kirjatähtedega aga ma vaatan, et paberile tulid kõik trükitähed.
Selle kirjutamisega on natuke keeruline. Esimese andeka lapsena tahab ta ju kõike väga hästi teha ja kui ta siin oma kirjutamist näitama tuleb ja seal mõni viga sees on, siis saab kohe pahaseks. Ma nüüd ei teagi, äkki ei peakski ütlema, et seal vead sees on. Kuigi ta küsib, kas nii on õigesti? No ta valib ka raskeid sõnu. Ükspäev tegi nimekirja, mis kokteili sisse käib – valge jäätis, külmutatud marjad, jogurt. Need ei ole ju just kõige lihtsamad sõnad kirjutama õppimisel :).
Siin üks Liisu töö ka. Ükspäev ta ka proovis ta Ketlin kõrval lõigata, aga hakkas siis nutma, sest ta ei osanud nii hästi. Tema tugevaim külg on värvimine ja värviraamatuid värvib ta küll väha kenasti ja püüdlikult.
Vahel on ka näinud mõnda kartuliinimest, aga ütleme nii, et nukud on tema eelistatuim tegevus :)